## Odluka o najvišoj naknadi za pokrivanje troškova mirovinskog osiguravajućeg društva u 2012. iz doznaka obveznog mirovinskog fonda

### NN 16/2012 (8.2.2012.), Odluka o najvišoj naknadi za pokrivanje troškova mirovinskog osiguravajućeg društva u 2012. iz doznaka obveznog mirovinskog fonda

HRVATSKA AGENCIJA ZA NADZOR FINANCIJSKIH USLUGA

483

Na temelju odredaba članka 15. stavka 1. točke 5. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) i članka 5. Zakona o investicijskim fondovima (»Narodne novine« broj 150/05), u postupku brisanja iz registra investicijskih fondova Republike Hrvatske otvorenih investicijskih fondova s javnom ponudom Raiffeisen hrvatske dionice i Raiffeisen Emerging markets, pod upravljanjem društva Raiffeisen Invest d.o.o. iz Zagreba, Palmotićeva 56, pokrenutom po službenoj dužnosti, Upravno vijeće Hrvatske agencije za nadzor financijskih usluga 3. veljače 2012. godine donosi

RJEŠENJE

1. Iz registra investicijskih fondova Republike Hrvatske, koji vodi Hrvatska agencija za nadzor financijskih usluga, s 3. veljače 2012. godine, zbog završetka postupka spajanja, brišu se otvoreni investicijski fondovi s javnom ponudom Raiffeisen hrvatske dionice i Raiffeisen Emerging markets, kojima upravlja društvo za upravljanje Raiffeisen Invest d.o.o. iz Zagreba, Palmotićeva 56. Fond Raiffeisen hrvatske dionice upisan je u registar fondova pod identifikacijskim brojem JPD104, a njegovo je osnivanje odobreno rješenjem Hrvatske agencije za nadzor financijskih usluga od 6. prosinca 2007. godine (klasa: UP/I-451-04/07-06/30, urbroj: 326-113-07-5). Fond Raiffeisen Emerging markets upisan je u registar fondova pod identifikacijskim brojem JPD103, a njegovo je osnivanje odobreno rješenjem Hrvatske agencije za nadzor financijskih usluga od 6. prosinca 2007. godine (klasa: UP/I- 451-04/07-06/31, urbroj: 326-113-07-6).

2. Ovo rješenje objavit će se u »Narodnim novinama« i na internetskoj stranici Hrvatske agencije za nadzor financijskih usluga.

Obrazloženje

Hrvatska agencija za nadzor financijskih usluga (dalje: Agencija) donijela je 15. prosinca 2011. godine rješenje (klasa: UP/I-451-04/11-06/24, urbroj: 326-113-11-2) kojim se društvu za upravljanje investicijskim fondovima Raiffeisen Invest d.o.o. iz Zagreba, Palmotićeva 56 (dalje Društvo), izdaje suglasnost za spajanje otvorenih investicijskih fondova s javnom ponudom Raiffeisen hrvatske dionice i Raiffeisen Emerging markets osnivanjem novog otvorenog investicijskog fonda s javnom ponudom Raiffeisen Prestige Equity.

Agencija je 3. siječnja 2012. godine zaprimila obavijest Društva da je spajanje otvorenih investicijskih fondova s javnom ponudom Raiffeisen hrvatske dionice i Raiffeisen Emerging markets osnivanjem novog otvorenog investicijskog fonda s javnom ponudom Raiffeisen Prestige Equity provedeno u poslovnim knjigama fonda 30. prosinca 2011. godine.

Budući da su otvoreni investicijski fondovi s javnom ponudom Raiffeisen hrvatske dionice i Raiffeisen Emerging markets spojeni u novi otvoreni investicijski fond s javnom ponudom Raiffeisen Prestige Equity te su time prestali postojati, potrebno je spojene fondove brisati iz registra fondova na temelju članka 5. stavka 2. Zakona o investicijskim fondovima (»Narodne novine« broj 150/05, dalje: ZIF), kojim je propisano da se u registar fondova upisuju sve promjene podataka određenih ZIF-om i Pravilnikom o postupku, uvjetima i načinu pripajanja otvorenih investicijskih fondova (»Narodne novine« broj 139/06), odlučeno je kao u točki 1. izreke ovoga rješenja.

Odredba članka 8. ZIF-a propisuje da se ovo rješenje objavljuje u »Narodnim novinama«, dok odredba članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) određuje da se svi pojedinačni akti Agencije, kojima se odlučuje o nečijim pravima ili obvezama, objavljuju nakon njihove konačnosti na internetskoj stranici Agencije. Slijedom navedenog, odlučeno je kao u točki 2. izreke ovoga rješenja.

UPUTA O PRAVNOM LIJEKU

Protiv ovoga rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od primitka ovoga rješenja.

Klasa: UP/I-451-04/11-06/24

Urbroj: 326-113-12-5

Zagreb, 3. veljače 2012.

Predsjednik
Upravnog vijeća
Petar-Pierre Matek, v. r.

Ostalo, NN 16/2012-483